Den neste tiden fester hun mye sammen med Joe, i håp om å glemme Fred. Joe er svært sjalu og på en fest skyter han en mann som klenger på Jill. Han blir arrestert og Jill blir med ham til politistasjonen. Hun møter tilfeldigvis Fred da hun er på vei ut igjen. Han har blitt arrestert for løsgjengeri, men Jill synes synd på han og betaler boten hans. Etter å ha pratet litt, bestemmer de seg for å gi ekteskapet en ny sjanse. Da Joe slipper ut av fengsel og får vite at de skal forlate byen sammen, legger han en plan for å drepe Fred. Politiet finner ut Joes plan og arresterer ham på toget, mens han står klar til å skyte Fred. Jill og Fred kan dermed trygt forlate byen sammen.